রেসলম্যানিয়া ৩২
রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত দ্বাত্রিংশ অনুষ্ঠান ছিল। এই অনুষ্ঠানটি ২০১৬ সালের ৩রা এপ্রিল তারিখে মার্কিন যুক্তরাষ্ট্রের টেক্সাসের আর্লিংটনের এটিঅ্যান্ডটি স্টেডিয়ামে অনুষ্ঠিত হয়েছে। প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে ট্রিপল এইচকে পরাজিত করেছে। অন্যান্য শীর্ষস্থানীয় ম্যাচে, জ্যাক রাইডার ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়োজিত ল্যাডার ম্যাচে কেভিন ওয়েন্স, ডলফ জিগলার, দ্য মিজ, সামি জেইন, সিন কারা ও স্টারডাস্টকে এবং হেল ইন এ সেল ম্যাচে দি আন্ডারটেকার শেন ম্যাকম্যানকে পিনফলের মাধ্যমে পরাজিত করেছে।